b'\n_START_ARTICLE_\nDieudonn\xc3\xa9 Saive\n_START_PARAGRAPH_\nDieudonn\xc3\xa9 Joseph Saive (1889\xe2\x80\x931973) \xe2\x80\x93 Belgijos \xc5\xa1auli\xc5\xb3 ginkl\xc5\xb3 konstruktorius, buv\xc4\x99s pagrindiniu FN kompanijos konstruktoriumi po D\xc5\xbe. Brauningo mirties._NEWLINE_Sukonstravo \xc5\xa1autuvus FN Model 1949 ir FN FAL. Pabaig\xc4\x97 D\xc5\xbe. Brauningo prad\xc4\x97t\xc4\x85 konstruoti Browning GP-35 Fight Power (dar \xc5\xbeinom\xc4\x85 kaip Browning Hi-Power). \xc5\xa0is pistoletas buvo pirmasis 9 mm pistoletas su talpia (13 \xc5\xa1ov.) dvieile d\xc4\x97tuve, kurio rankena nebuvo pernelyg stora ar ilga. \xc5\xa0is pistoletas buvo komerci\xc5\xa1kai s\xc4\x97kmingas, Antrojo pasaulinio karo metais j\xc4\xaf pla\xc4\x8diai naudojo tiek Vokietija, tiek Brit\xc5\xb3 Sandraugos \xc5\xa1alys. Po karo Browning Hi-Power tapo standartiniu daugelio \xc5\xa1ali\xc5\xb3 (pvz., D. Britanijos, Belgijos) kariuomen\xc4\x97s pistoletu._NEWLINE_1932 m. Saive patobulino .30 kalibro M2 Browning AN aviacinio kulkosvaid\xc5\xbeio \xc5\xa1audom\xc4\x85j\xc4\xaf mechanizm\xc4\x85, padidino \xc5\xa1audymo spart\xc4\x85 iki 1200 \xc5\xa1\xc5\xabv./min. 1938 m. jis \xc5\xa1\xc4\xaf kulkosvaid\xc4\xaf dar patobulino, padidindamas \xc5\xa1audymo spart\xc4\x85 iki 1500 \xc5\xa1\xc5\xabv./min._NEWLINE_Saive labiausiai pagars\xc4\x97jo savo savitaisiais \xc5\xa1autuvais su duj\xc5\xb3 varoma automatika bei pakreipiamojo u\xc5\xberakinimo spynomis. Jo FN Model 1949 buvo gaminamas, o v\xc4\x97liau patobulintas tapo s\xc4\x97kmingu ir pla\xc4\x8diai naudotu vidutinio kalibro kariuomen\xc4\x97s automatiniu \xc5\xa1autuvu FN FAL.'